การคาดการณ์ว่าภายในปี 2568 ประเทศไทยก้าวเข้าสู่สังคมผู้สูงอายุอย่างสมบูรณ์ ส่งผลต่อตารางมรณะไทยที่ใช้ในการคำนวณอัตราเบี้ยประกันภัยที่ผ่านมาคือ ตั้งแต่ปี 2547 – 2551 เป็นอย่างไร
ผู้บริโภคเฮ..! ประหยัดค่าเบี้ยประกันชีวิตได้สูงสุดถึง 35% คปภ. 1 กันยายน 2560 นี้คือ ข่าวดีในปี 2560 ก่อนจะบอก ข่าวร้าย!!!!  ผมขอบอกข่าวดีกันก่อน ดร.สุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า  สภาพสังคมและเศรษฐกิจของประเทศที่เปลี่ยนแปลงไปอย่างรวดเร็ว และมีการพัฒนาวิทยาการทางการแพทย์ที่ล้ำสมัยมาใช้เพื่อรักษาพยาบาลรวมถึงกระแสนิยม เรื่องการใส่ใจสุขภาพและการออกกำลังกายส่งผลให้โครงสร้างประชากรไทยในภาพรวม มีแนวโน้มที่จะมีอายุยืนขึ้น โดยคาดการณ์ว่าภายในปี 2568 ประเทศไทยก้าวเข้าสู่สังคมผู้สูงอายุอย่างสมบูรณ์ ส่งผลต่อตารางมรณะไทยที่ใช้ในการคำนวณอัตราเบี้ยประกันภัยที่ผ่านมาคือตั้งแต่ปี 2547 – 2551 มีความล้าสมัย จึงได้ทำการปรับปรุงตารางมรณะไทยใหม่ โดยประกาศใช้ ตารางมรณะไทยปี 2560 ผลคือเบี้ยประกันชีวิตประเภทสามัญ แบบตลอดชีพลดลงประมาณ 6%
แบบสะสมทรัพย์ลดลงประมาณ 1%
แบบชั่วระยะเวลาลดลงประมาณ 24%
และแบบคุ้มครองสินเชื่อลดลงประมาณ 35% ก็เป็นข่าวดี ใครที่จะซื้อประกันชีวิตเบี้ยประกันก็จะลดลง เพราะ คนไทยมีอัตราตายน้อยลง แล้วอะไรคือฝันร้ายของคนไทย ??? ฝันร้ายของคนไทยข้อที่ 1 คือ อายุยืนยาวขึ้น อายุยืนยาว เป็นฝันร้ายตรงไหน ??? ก็ตรงที่จะต้องเตรียมเงินเพื่อเกษียณมากขึ้น   แล้วต้องเตรียมมากขึ้นเท่าไร??? ผมขอใช้สมมุติฐานในการคำนวณตัวเลขเงินเพื่อการเกษียณดังนี้ ต้องการเงินเพื่อใช้หลังเกษียณ เดือนละ 20,000 บาท หรือ ปีละ 240,000 บาท
อัตราเงินเฟ้อ 2.5% ซึ่งหมายความว่า เงินเพื่อใช้หลังเกษียณเดือนละ 20,000 บาทจะต้องปรับให้เพิ่มขึ้นด้วย
เกษียณอายุที่ 60 ปี คือ ทำงานปีสุดท้าย อายุ 60 ปี
อัตราผลตอบแทนการลงทุนหลังเกษียณ 3% ผมขออ้างอิง อายุขัยจากการเก็บสถิติ นำข้อมูลมาจาก www.actuarialbiz.com ตัวอย่างผู้ชาย  จากตารางจะเห็นได้ว่า แม้อายุขัยใหม่จะเพิ่มขึ้น 3 ปี แต่ เงินเพื่อการเกษียณที่จะต้องมี ตอนวัย 60 ปี จะเพิ่มขึ้นถึง 20% ตัวอย่างผู้หญิง  จากตารางจะเห็นได้ว่า แม้อายุไขใหม่จะเพิ่มขึ้น 3 ปี แต่ เงินเพื่อการเกษียณที่จะต้องมี ตอนวัย 60 ปี จะเพิ่มขึ้นถึง 16% สาเหตุหลักที่จะต้องเตรียมเงินมากขึ้นคือ เงินเฟ้อ และ อายุขัยที่ยาวขึ้น ข้อสังกตอีกข้อหนึ่ง คือ ผู้หญิง จะอายุยืนกว่า ผู้ชาย ดังนั้นจะต้องเตรียมเงินมากกว่า ถึง 30%  ถ้าอายุเริ่มต้น เท่ากัน ฝันร้ายของคนไทยข้อที่ 2 คือ ค่าใช้จ่ายรักษาพยาบาลเพิ่มเป็นอัตราเร่ง ค่าใช้จ่ายที่คำนวณตามตารางข้างบน ไม่ได้รวมค่ารักษาพยาบาลหลังเกษียณ ซึ่งในปัจจุบัน เงินเฟ้อค่ารักษาพยาบาลเอกชนอยู่ในระดับ 6-8% ดังนั้น เงินที่จะต้องเตรียมไว้เพื่อเป็นค่ารักษาพยาบาลหลังเกษียณจะต้องโดนบวกเข้าไปกับเงินในตารางข้างบน ฝันร้ายของคนไทยข้อที่ 3 คือ อายุเกษียณของคนไทยอาจจะไม่ถึง 60 ปี ข่าวร้ายเพิ่มปี 2561  ธนาคารไทยพาณิชย์ปรับทัพใหญ่ ตั้งเป้า 3 ปี ลดพนักงานแบงก์ลง 12,000 คน Technology และ AI จะเข้ามาบทบาทในธุรกิจมากขึ้น เพื่อจะลดต้นทุนและเพิ่มประสิทธิภาพการทำงาน อายุเกษียณที่เคยตั้งไว้ 60 ปี อาจจะโดนการเกษียณก่อน  แล้วมันน่ากลัวอย่างไรละ ตัวอย่าง ผู้หญิง  ขอยกตัวอย่างผู้หญิงอย่างเดียว ถ้าขยับอายุเกษียณจากเดิม 60 ปี มาเป็น 55 ปี จะต้องเตรียมเงินเกษียณเพิ่ม 8% จากข่าวดี เบี้ยประกันลด นำไปสู่ข่าวร้ายคือ คุณจะต้องเตรียมเงินมากขึ้นเพราะคุณอายุยืนขึ้น แต่คุณอาจจะต้องเกษียณก่อนอายุ 60 ปี แปลว่าคุณจะต้องเตรียมเงินมากขึ้นเพราะเงินเฟ้อ ทำให้ราคาของแพงขึ้น ฝากธนาคารอย่างเดียวไม่ได้แล้ว ยิ่งเกษียณเร็ว ยิ่งต้องเตรียมเงิน ยิ่งเกษียณเร็ว และยิ่งอายุยืนยาวขึ้นด้วย  ยิ่งต้องเตรียมเงินมากขึ้นตามไป สิ่งที่คุณควรจะทำคือ มี 3 คำ 1) อดออม 2) ประกันความเสี่ยงรักษาพยาบาล 3) ลงทุน เตรียมความพร้อมเรื่องการเงินเพื่อการเกษียณ จงเปลี่ยนทัศนคติของคุณใหม่ “จากเกษียณเริ่มเมื่อไรก็ได้ เป็นเกษียณต้องเริ่มเดี๋ยวนี้” จงวางแผนการเงินเพื่อการเกษียณไว้เป็นเป้าหมายหลักของชีวิตคุณ สมพจน์ พัดสุวรรณ
Wealthguru **สนใจลงทุนในพอร์ต Global Aggressive Hybrid พอร์ตกองทุนที่จัดโดย WealthGuru ซึ่งลงทุนในสินทรัพย์ทั่วโลก ทั้งเชิงรุกและเชิงรับ เหมาะสำหรับผู้ที่ต้องการวางแผนเกษียณ สามารถดูรายละเอียดและลงชื่อรับบริการได้ที่นี่  หรือแบนเนอร์ข้างล่างเลย
การคาดการณ์ว่าภายในปี 2568 ประเทศไทยก้าวเข้าสู่สังคมผู้สูงอายุอย่างสมบูรณ์ ส่งผลต่อตารางมรณะไทยที่ใช้ในการคำนวณอัตราเบี้ยประกันภัยที่ผ่านมาคือ ตั้งแต่ปี 2547 – 2551 มีความล้าสมัย จึงได้ทำการปรับปรุงตารางมรณะไทยใหม่ โดยประกาศใช้ ตารางมรณะไทยปี 2560 ผลคือ เบี้ยประกันชีวิตประเภทสามัญ

- แบบตลอดชีพลดลงประมาณ 6%
- แบบสะสมทรัพย์ลดลงประมาณ 1%
- แบบชั่วระยะเวลาลดลงประมาณ 24%
- แบบคุ้มครองสินเชื่อลดลงประมาณ 35%
ความรู้ทางการเงิน,ข่าวเศรษฐกิจและการเงิน